Il-Ministru għas-Saħħa Chris Fearne qal li sas-Sibt li għadda kienu ngħataw kważi żewġ dożi tal-vaċċin Pfizer għal kull doża Astrazeneca li ngħatat. Dan ħareġ minn żewġ mistoqsijiet li saru mid-deputat Nazzjonalista Claudette Buttiġieġ. Il-Ministru qal li sal-24 ta' April 2021, ingħataw 197,908 dożi tal-vaċċin Comirnaty, prodott mill-kumpanija Pfizer BioNTech. Il-Ministru qal ukoll li sas-Sibt li għadda kienu ngħataw 92,228 doża tal-vaċċin Vaxzevria, magħmul mill-kumpanija AstraZeneca u l-Università ta' Oxford. Il-ġimgħa l-oħra diversi persuni rċevew messaġġi qarrieqa biex javżaw li persuni li għandhom iktar minn 40 sena jistgħu imorru jieħdu l-vaċċin mingħajr appuntament. L-awtoritajiet tas-saħħa appellaw lill-pubbliku biex jinjoraw dan il-messaġġ. SMS qarrieq biex tieħu l-vaċċin tal-Pfizer bla appuntament Il-Kummissjoni Ewropea bdiet tipprepara biex tibda proċeduri legali kontra AstraZeneca, minħabba li naqset bil-kbir milli twassal dożi mwiegħda lill-blokk. Il-Kummissjoni qajmet il-kwistjoni f'laqgħa tal-ambaxxaturi l-Erbgħa, li matulha l-maġġoranza tal-pajjiżi tal-UE qalu li se jappoġġjaw il-kawża. L-UE bi proċeduri legali kontra AstraZeneca